CELEX: 32005R2023
Language: mt
Date: 2005-12-12 00:00:00
Title: 2023/2005/KE: Regolament tal-Kummissjoni (KE) Nru 2023/2005 tat- 12 ta’ Diċembru 2005 li jemenda r-Regolament (KE) Nru 3199/93 dwar il-proċeduri tar-rikonoxximent reċiproku għall-iżnaturar sħiħ ta’ l-alkoħol għall-iskopijiet ta' eżenzjoni mit-taxxi tas-sisa

21.11.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               331
            
         REGOLAMENT TAL-KUMMISSJONI (KE) Nru 2023/2005
   tat-12 ta’ Diċembru 2005
   li jemenda r-Regolament (KE) Nru 3199/93 dwar il-proċeduri tar-rikonoxximent reċiproku għall-iżnaturar sħiħ ta’ l-alkoħol għall-iskopijiet ta' eżenzjoni mit-taxxi tas-sisa
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 92/83/KEE tad-19 ta' Ottubru 1992 dwar l-armonizzazzjoni ta' l-istrutturi tat-taxxi tas-sisa fuq l-alkoħol u x-xorb alkoħoliku (1) u b’mod partikolari l-Artikolu 27(4) tagħha,
   Billi:
   
               (1)
            
            
               Ir-Regolament tal-Kummissjoni (KE) Nru 3199/93 (2) jipprevedi li l-iżnaturanti li huma użati f'kull Stat Membru bl-għanijiet li l-alkoħol jiġi żnaturat kompletament skond l-Artikolu 27(1)(a) tad-Direttiva 92/83/KEE jridu jiġu deskritti fl-Anness ta’ dak ir-Regolament.
            
         
               (2)
            
            
               Skond l-Artikolu 27(1)(a) tad-Direttiva 92/83/KEE, l-Istati Membri huma meħtieġa li jeżentaw mit-taxxa tas-sisa l-alkoħol li jkun ġie żnaturat kompletament skond ir-rekwiżiti ta' kwalunkwe Stat Membru, sakemm rekwiżiti bħal dawn jkunu ġew debitament innotifikati u aċċettati skond il-kondizzjonijiet stipulati fil-paragrafi 3 u 4 ta' dak l-Artikolu.
            
         
               (3)
            
            
               Il-Latvja kkomunikat xi tibdiliet fil-proċess ta’ żnaturazzjoni numru 2 awtorizzat mir-Regolament tal-Kummissjoni (KE) Nru 3199/93.
            
         
               (4)
            
            
               Il-Kummissjoni bagħtet il-komunikazzjoni msemmija lill-Istati Membri l-oħra fil-25 ta' Marzu 2005.
            
         
               (5)
            
            
               Ma waslu l-ebda oġġezzjonijiet għar-rekwiżiti nnotifikati.
            
         
               (6)
            
            
               Ir-Reġolament (KE) Nru 3199/93 għandu għalhekk jiġi emendat skond dan,
            
         
               (7)
            
            
               Il-miżuri previsti f'dan ir-Regolament huma skond l-opinjoni tal-Kumitat tat-Taxxi tas-Sisa,
            
         ADOTTAT DAN IR-REGOLAMENT:
   Artikolu 1
   Il-paragrafu li jikkonċerna l-Latvja fl-Anness għar-Regolament (KE) Nru 3199/93 huwa hawnhekk mibdul minn dan li ġej:
   
      “Il-Latvja
      Ammont minimu għal 100 litru ta’ spirtu
      
                  1.
               
               
                  taħlita tas-sustanzi li ġejjin:
                  
                              —
                           
                           
                              alkoħolisopropil 9 litri,
                           
                        
                              —
                           
                           
                              aċetun 1 litru,
                           
                        
                              —
                           
                           
                              metilin blu jew thymol blu jew vjoletta tal-metil 0,4 grammi;
                           
                        
            
                  2.
               
               
                  taħlita tas-sustanzi li ġejjin:
                  
                              —
                           
                           
                              metiletileketon 2 litri,
                           
                        
                              —
                           
                           
                              metilisobutileketon 3 litri;
                           
                        
            
                  3.
               
               
                  taħlita tas-sustanzi li ġejjin:
                  
                              —
                           
                           
                              aċetun jew ta’ alkoħolisopropil 3 litres,
                           
                        
                              —
                           
                           
                              denatonium benżoat 2 grammi;
                           
                        
            
                  4.
               
               
                  aċitat ta’ l-etili 10 litri.
               
            Ammont minimu għal kull 100 litru ta’ alkoħol ta’ l-etili idratat (li fih massimu ta’ 0.5 % ta’ ilma):
      
                  1.
               
               
                  minimu ta’ 5 litri u massimu ta’ 7 litri ta’ benżin jew żejt mhux raffinat (petroleum).”
               
            
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar it-12 ta’ Diċembru 2005.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 316, tal-31. 10.1992, p. 21. Id-Direttiva kif emendata bl-Att ta’ l-Adeżjoni ta’ l-2003.
   
      (2)  ĠU L 288, tat-23.11.1993, p. 12. Ir-Regolament kif emendat l-aħħar bir-Regolament (KE) Nru 1309/2005 (ĠU L 208, tal-11.8.2005, p. 12).